CELEX: C2007/056/02
Language: da
Date: 2007-03-10 00:00:00
Title: Sag C-321/03: Domstolens dom (Tredje Afdeling) af 25. januar 2007 — Dyson Ltd mod Registrar of Trade Marks (anmodning om præjudiciel afgørelse fra High Court of Justice (Chancery Division) — Det Forenede Kongerige) (EF-varemærker — tilnærmelse af lovgivningerne — direktiv 89/104/EØF — artikel 2 — begrebet tegn, der kan udgøre et varemærke — gennemsigtig beholder eller opsamlingskammer, som er placeret udvendigt på en støvsuger)

10.3.2007   
            
            
               DA
            
            
               Den Europæiske Unions Tidende
            
            
               C 56/2
            
         Domstolens dom (Tredje Afdeling) af 25. januar 2007 — Dyson Ltd mod Registrar of Trade Marks (anmodning om præjudiciel afgørelse fra High Court of Justice (Chancery Division) — Det Forenede Kongerige)
   (Sag C-321/03) (1)
   
   (EF-varemærker - tilnærmelse af lovgivningerne - direktiv 89/104/EØF - artikel 2 - begrebet tegn, der kan udgøre et varemærke - gennemsigtig beholder eller opsamlingskammer, som er placeret udvendigt på en støvsuger)
   (2007/C 56/02)
   Processprog: engelsk
   Den forelæggende ret
   High Court of Justice (Chancery Division)
   Parter i hovedsagen
   
      Sagsøger: Dyson Ltd
   
      Sagsøgt: Registrar of Trade Marks
   Sagens genstand
   Anmodning om præjudiciel afgørelse — High Court of Justice (Chancery Division) — fortolkning af artikel 3, stk. 3, i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L 40, s. 1) — mærke, der består af et karakteristisk funktionselement (gennemsigtig plastikbeholder) i en støvsuger
   Konklusion
   Artikel 2 i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker skal fortolkes således, at genstanden for en ansøgning om registrering af varemærker som den, der er indgivet i hovedsagen, som vedrører enhver tænkelig form for gennemsigtig beholder eller opsamlingskammer, som er placeret udvendigt på en støvsuger, ikke udgør et »tegn« i henhold til denne bestemmelse, og at den følgelig ikke kan udgøre et varemærke i bestemmelsens forstand.
   
      (1)  EUT C 239 af 4.10.2003.